Πρόσεχε στον δρόμο, Νέστα.
ΒΙΒΛΟΣ
Ο Μπομπ Μάρλεϊ αναδύθηκε από πολύ ταπεινό ξεκίνημα.
Γεννήθηκε στην ενορία της Αγίας Άννας,
μεγάλωσε στην τσιμεντούπολη Τρέντσταουν.
Ενάντια σε κάθε πιθανότητα, έγινε το μεγαλύτερο αστέρι της Τζαμάικας.
Το 1976, το νησί της Τζαμάικας βιώνει την πιο φονική βία
από τότε που ανεξαρτητοποιήθηκε από τη Μεγάλη Βρετανία.
Εβδομάδες πριν τις εκλογές,
δύο κόμματα μάχονται για την εξουσία
και ωθούν τον λαό της Τζαμάικας στα πρόθυρα ενός εμφυλίου πολέμου.
Η βία κλιμακώνεται και ο Μπομπ σχεδιάζει
μια πρωτοφανή συναυλία ειρήνης για να θεραπεύσει το διαιρεμένο έθνος του.
Αυτή η απόφαση θα αλλάξει τη ζωή του για πάντα.
Αληθεύει ότι απειλήθηκε η οικογένειά σου;
Η Τζαμάικα είναι στα πρόθυρα εμφυλίου.
Λένε ότι ο Σιάγκα έχει διασυνδέσεις με τη CIA.
Πιστεύεις ότι αυτό θα επηρεάσει τις εκλογές;
Η Τζαμάικα είναι σε αναβρασμό 14 χρόνια.
Με τίνος το μέρος είστε;
Λοιπόν, ηρεμήστε, ηρεμήστε.
Το Smile Jamaica δεν είναι πολιτικό.
Είναι δωρεάν συναυλία που έχει σχεδιάσει ο Μπομπ Μάρλεϊ για όλο τον κόσμο.
Στόχος μου είναι να ενώσω τον λαό μέσω του μηνύματος
του Μεγαλειότατου Αυτοκράτορα Χάιλε Σελασιέ,
Βασιλέα των Βασιλέων, Κυρίου των Κυρίων, φυσικού ηγεμόνα.
Ρασταφάρι.
Η μουσική θα δώσει τέλος στη βία
ενώ η κυβέρνηση δεν μπορεί;
Κάθε κυβέρνηση που υπάρχει στο πρόσωπο της γης είναι παράνομη, μαν.
Κανένας τους δεν είναι νόμιμος.
Γι' αυτό δεν ασχολούμαι με την πολιτική.
Η ρέγκε θα δώσει τροφή σε μια επανάσταση που κανένα όπλο δεν θα τη σταματήσει.
Δεν ανησυχείτε μήπως θεωρηθεί ότι επιλέγετε πλευρά,
όταν έχετε αρχηγούς συμμοριών όπως ο Μπάκι Μάρσαλ και ο Κλόντι Μάσοπ
που υποκινούν τη βία στους δρόμους ενώ εμπλέκονται τα δύο πολιτικά κόμματα;
Είπα στον κόσμο πως θα παίξω και θα παίξω.
Ευχαριστώ για τις ερωτήσεις σας.
ΚΙΝΓΚΣΤΟΝ
Πολεμήστε για τα δικαιώματά σας
Σηκωθείτε, αντισταθείτε
Πολεμήστε για τα δικαιώματά σας
Σηκωθείτε, αντισταθείτε
Πολεμήστε για τα δικαιώματά σας
Σηκωθείτε, αντισταθείτε
Τη μάχη μην εγκαταλείπετε
Ιεροκήρυκα, εμένα μη μου λες
Πως ο παράδεισος είναι πάνω απ' τη γη
Ξέρω πως δεν ξέρεις
Πόση αξία έχει η ζωή
Ό,τι γυαλίζει δεν είναι χρυσάφι
Είκοσι δολάρια στους γυμνούς!
Σας έχουν πει μόνο τη μισή αλήθεια Και τώρα βλέπετε το φως
Πολεμήστε για τα δικαιώματά σας, εμπρός
Σηκωθείτε, αντισταθείτε
Πολεμήστε για τα δικαιώματά σας
Σηκωθείτε, αντισταθείτε
Τη μάχη μην εγκαταλείπετε
Στίβεν! Ζίγκι!
-Είστε καλά; Όλοι καλά; -Ναι, μπαμπά.
Ελάτε. Πάμε.
...πλησιάζουν οι εκλογές της επόμενης εβδομάδας...
Είδατε που έβαλα το γκολ;
-Είσαι καλύτερος απ' τον Πελέ; -Τον Πελέ;
Ο Πελέ δεν πιάνει μία μπροστά μου.
Γι' αυτό με λένε Tuff Gong.
ΣΥΝΑΥΛΙΑ SMILE JAMAICA
ΜΕ ΤΟΝ ΜΠΟΜΠ ΜΑΡΛΕΪ ΚΑΙ ΤΟΥΣ WAILERS
Μπαμπά, γιατί αυτοί πυροβολούσαν στο γήπεδο;
Μην ανησυχείτε γι' αυτό.
Μην ανησυχείτε
Για τίποτα
Επειδή και το πιο μικρό θα πάει καλά
Περάστε.
Προχώρα!
Αλτ! Αλτ!
-Πού πάτε, κύριε; -Στο Μπουλ Μπέι.
-Έλα έξω! -Όπα!
Δεν βλέπεις ποιος είναι;
Άσ' τον να περάσει.
Βρομοκοτσιδάκια.
Το είδατε αυτό;
Κάποτε η αστυνομία έλεγε πως όπου βλέπεις Ράστα,
πρώτα να πυροβολάς και μετά να ρωτάς.
Έτσι λέγαν κάποτε.
Παίζω εγώ μουσική
Είναι ρέγκε μουσική
Παίζω εγώ μουσική
Δύο επί έξι, δώδεκα. Δύο επί επτά, δεκατέσσερα.
Μπαμπά!
-Μπαμπά! -Μπαμπά!
-Θα μείνεις για βραδινό; -Λυπάμαι, καλή μου. Πρέπει να δουλέψω.
Πάλι;
Μαμά, ήρθαν κάποιοι και πυροβολούσανε στο παιχνίδι σήμερα.
Και μετά ήρθε η αστυνομία κι έκλεισε τον δρόμο.
Άντε να παίξετε.
Ζίγκι.
Ρίτα, είσαι καλά;
Δεν ξέρω γιατί παίρνεις τ' αγόρια σε τέτοιο περιβάλλον.
Κι αν πάθουν τίποτα;
Τίποτα δεν θα πάθουν. Θα μάθουν.
Αναρωτιέμαι μήπως πρέπει να το πάρεις στα σοβαρά, Μπομπ.
Δεν νομίζω ότι είναι σύμπτωση
που κάνεις τη συναυλία
και ξαφνικά, ο Μάνλεϊ αποφασίζει πως είναι καιρός για εκλογές.
Δεν ελέγχω τους πολιτικούς, Ρίτα.
Σε παρακαλώ, σκέψου ν' ακυρώσεις τη συναυλία.
Για την ασφάλεια όλων.
-Χαιρετώ. -Gong!
Πολύ πηγαινέλα, πολύς κόσμος στην αυλή!
Πρέπει να διώξουμε κάποιους.
-Τι μαγειρεύεις, Γκίλι; -Ψαρόσουπα για την πρόβα.
Ωραία.
-Θα τους δώσει αντοχή. -Ναι, μαν.
-Τι λες, Gong; -Για ποιο πράμα;
Να τους αφήσουμε να μείνουν.
Μπομπ, βοήθησέ με.
Θέλω ν' ανοίξω ένα μαγαζάκι για να βγάζω κανένα λεφτό.
Μήπως μπορείς να κάνεις κάτι;
Πού 'ναι ο Ντον;
Ντον, φτιάξε την αδερφή μας από δω. Δώσ' της ό,τι χρειάζεται. Εντάξει;
-Μπομπ, κι άλλη συνέντευξη! -Περίμενε, Τζεφ.
-Γιατί τρέχουνε αυτοί; -Φοβούνται. Έχουνε δει αρκετά.
-Τι φοβούνται; -Όλα εδώ είναι πολιτικοποιημένα.
Δεν πρέπει να κάνεις αυτήν τη συναυλία.
Κρις, δεν υπάρχει περίπτωση να κάνουμε πίσω.
Αυτή είναι απόφαση του Μπομπ, έτσι;
Ευχαριστώ, Ντον.
-Πάω να βοηθήσω αυτήν τη γυναίκα. -Ναι, μαν. Εντάξει.
Με κάλεσαν στο γραφείο του Αμερικανού πρέσβη.
Αλήθεια; Και τι λένε;
Ότι συναναστρέφομαι κάποιον που μπορεί να αποσταθεροποιήσει τη χώρα.
Εμένα;
Είναι κάτι μεγαλύτερο από την Τζαμάικα.
Έχω πληρώσει τζετ.
Κρις, είμαστε καλά.
Ο Γιαχ μάς προστατεύει.
Ο Γιαχ έχει πολύ κόσμο να προστατέψει.
Κοίτα να ζωντανέψεις Μην είσαι ξενέρωτος
Κοίτα να ζωντανέψεις
Ω, η ρέγκε είναι άλλη φάση
Ναι, κοίτα να ζωντανέψεις
Και μη λες όχι
Κοίτα να ζωντανέψεις
Επειδή το λέω εγώ
-Γεια, αδερφή Ρίτα. -Χαιρετώ.
Πυροβόλησα τον σερίφη
Αλλά δεν πυροβόλησα τον βοηθό
Ω, όχι
Πυροβόλησα τον σερίφη
Αλλά δεν πυροβόλησα τον βοηθό
Ναι!
Γύρω στην πόλη μου
Προσπαθούν να με βρουν
Ναι
Και είπαν πως με θέλουν ένοχο
Για τον φόνο ενός βοηθού
Για τη ζωή ενός βοηθού
Μα εγώ λέω...
Όχι, όχι, όχι
-Πυροβόλησα τον σερίφη -Πυροβόλησα τον σερίφη
Μα ορκίζομαι, ήταν αυτοάμυνα
Ω, όχι
Ναι, είπα
-Πυροβόλησα τον σερίφη -Ω, Κύριε!
-Και λένε πως τιμωρείται με θάνατο -Ω, ναι
Ναι
Σταματήστε να παίζετε. Είναι καλό!
Ναι, μαν, είναι καλό.
Ωραία.
Σκιπ, τη συναυλία τη λένε Smile Jamaica.
Γιατί δεν ξεκινάμε με αυτό; Έχει πιο δυνατό βάιμπ.
Στάσου. Τι έγινε το άλλο τραγούδι, το "Stir It Up";
-"Stir It Up"; -Ναι, μαν.
-Τα κορίτσια θες να εντυπωσιάσεις. -Αλήθεια.
Δεν είναι ψέμα.
Ε, αγαπητικέ.
Ο Γιαχ θα μου πει τι να τραγουδήσω, μαν. Έτσι;
Αλήθεια.
-Φαμς, στα χάλκινα. -Ναι.
Έχω μια άλλη πρόβα. Με χρειάζεσαι τώρα;
Πάντα σε χρειάζομαι.
Έλα τώρα. Όχι πάντα.
-Έχεις δουλειά, ε; -Ναι.
-Αφού έχεις τα δικά σου... -Τα λέμε αύριο.
Διάλειμμα.
Η Τζαμάικα βρίσκεται σε κατάσταση έκτακτης ανάγκης από τον Ιούνιο.
Οι πολιτικοί διαπληκτίζονται
και ένοπλοι πυροβολούν στους δρόμους.
Η κατηγορία περί κομμουνισμού έχει σκοπό
να προκαλέσει σύγχυση στον λαό.
Είναι χειρότερο από ανέντιμο. Είναι πραγματικά κακόβουλο.
Ο Μάνλεϊ περιγράφει τον εαυτό του ως δημοκρατικό σοσιαλιστή και...
-Σκιπ. Ακούγεται καλό. -Μάλιστα.
Τι είναι αυτό;
Τίποτα πιτσιρικάδες με κροτίδες.
Ντον, όλα υπό έλεγχο;
Νομίζω πως όλα είναι έτοιμα για τη συναυλία.
Λοιπόν, άκου.
Με πορτοκάλια ζογκλάρεις καλύτερα.
Ντον! Μπορείς να το κάνεις αυτό;
Γιο, καλυφθείτε!
-Κοίτα τι έκαναν στον Ντον, μαν. -Σκίπερ!
Γκίλι, βοήθα τους. Σήκωσέ τον.
Ο Ντον βήχει αίμα!
-Μην πεθάνεις, Ντον. -Κάλεσε ασθενοφόρο!
Θα καλέσω ασθενοφόρο.
-Ξύπνα, ξύπνα. -Καλέστε ένα ασθενοφόρο!
Ρίτα.
...σε περιόδους κυριαρχίας,
οι χώρες του Τρίτου Κόσμου ξεκινούν με πρώτιστη δέσμευση
να διατηρήσουν την εθνική τους κυριαρχία.
Τα μαλλιά της σταμάτησαν τη σφαίρα 2,5 εκατοστά από τον εγκέφαλό της.
Θα έχει πλήρη ανάρρωση. Είναι πολύ τυχερή γυναίκα.
Ρασταφάρι.
Όχι, γυναίκα, μην κλαις
Ναι, μικρή αγαπημένη
Τι σημαίνει αυτό;
Το βρίσκεις αστείο; Σπας πλάκα στέλνοντάς μου ραβασάκια;
-Κοιμάσαι εδώ μέσα; -Ναι.
Πόσο καιρό;
Από τότε που η μάνα μου μετακόμισε στο Ντέλαγουερ.
Θέλει να δουλέψω στην Αμερική, αλλά δεν μπορώ ν' αφήσω τη μουσική.
Μου έδωσε αυτό πριν φύγει.
Η μάνα μου είπε ότι του μοιάζω.
Κι εμένα μ' άφησε η μάνα μου. Πήρε τον αδερφό μου αντί για μένα.
Είμαστε κι οι δύο μόνοι μας.
Γιατί είσαι τόσο σκληρός στην πρόβα;
Κάνεις σαν να μη μ' αντέχεις.
Δεν σ' αρέσουν οι ανοιχτόχρωμοι άντρες.
Όταν ήμουνα στο σχολείο,
τα άλλα παιδιά μ' έλεγαν "μαυρούλα".
Εμένα μ' έλεγαν "κιτρινιάρη".
Μη σε σκοτίζει αυτό.
Αυτό που μ' αρέσει είναι ένας άντρας με φιλοδοξίες,
που θέλει να έχει νόημα η ζωή του.
Σκίπερ, ο Ντον μεταφέρεται αεροπορικώς στο Μαϊάμι.
Να προσευχηθούμε γι' αυτόν.
Σκίπερ, όλοι ξέρουν πως είσαι εδώ. Πρέπει να πάμε πιο ψηλά.
Δεν μπορώ να την αφήσω τώρα.
Δεν μπορείς να μείνεις εδώ, Σκίπερ.
Αν οι εκτελεστές έρθουν να σε βρουν, θα τη βάλεις σε κίνδυνο.
Έχει δίκιο, Σκιπ. Πρέπει να φύγουμε τώρα.
Δώστε μου ένα λεπτό.
Ναι εγώ.
Δεν χρειαζόμαστε...
-Όχι, δεν χρειαζόμαστε -Άλλα μπλεξίματα
Άλλα μπλεξίματα
Δεν χρειαζόμαστε
ΣΤΡΟΜΠΕΡΙ ΧΙΛ - 5 ΚΙΝΓΚΣΤΟΝ - 17
Άλλα μπλεξίματα
Δεν χρειαζόμαστε
Άλλα μπλεξίματα
Γαμώτο, Σκίπερ. Αυτοί έχουνε όπλα.
Κουλ, μαν. Είναι ο Κλόντι.
Εμπιστεύεσαι τον Κλόντι;
Να ξέρεις πως δεν είχα σχέση με ό,τι έγινε.
Δεν έδωσα εγώ την εντολή.
Έλα.
Θα παίξεις στη συναυλία;
Τρελάθηκες; Ο Σκίπερ πρέπει να φύγει από δω.
Τι θα πείτε στους διοργανωτές;
Νέστα, οι πυροβολισμοί είναι σημάδι.
Έχεις αγνές προθέσεις,
αλλά ο Ράστα δεν πρέπει να ανακατεύεται στο σύστημα της Βαβυλώνας.
Δεν θα πετύχει!
Τι θα γίνει με τις χιλιάδες κόσμου που θα σε περιμένουν;
Έχεις ένα πολυβόλο να το πάρει μαζί στη σκηνή;
Η κιθάρα του είναι το πολυβόλο του.
Ποιος διάολο είναι αυτός ο άσπρος;
Κλόντι.
Είναι εντάξει, μαν.
Τζεφ, έχεις κάτι να πεις;
Ακούστε, ξέρω ότι είναι εύκολο για μένα,
αλλά αν δεν παίξεις στη συναυλία, κερδίζουν αυτοί. Παίρνουν αυτό που θέλουν.
Πώς θέλεις να το χειριστείς, Μπομπ;
Χαίρε, νεαρό λιοντάρι.
Είναι φυσικό να φοβάσαι.
Είναι επικίνδυνη εποχή.
Δύο εφτάρια συγκρούονται.
Το έτος της κρίσης έρχεται.
Το είδα σε όραμα, ξέρεις, τους πυροβολισμούς.
-Ράστα. -Δεν άκουσα.
Δεν πίστευα πως οι δικοί μου θα προσπαθούσαν να με σκοτώσουν.
Ο Γιαχ το επέτρεψε αυτό;
Δεν είναι η σωστή ερώτηση.
Και ποια είναι;
Όχι γιατί προσπάθησαν να σε σκοτώσουν,
αλλά γιατί δεν τα κατάφεραν.
Ο Ρασταφάρι ξέρει
πως υπάρχει σκοπός και λόγος για όλα.
Τι θα κάνεις με την ευκαιρία που σου δίνει ο Γιαχ;
Ευλόγησε αυτό το Άγιο Βότανο
καθώς εγώ κι εγώ αρχίζουμε αυτό το ναϊαμπίνγκι
με τον ήχο της δημιουργίας!
Ευλογημένος είναι ο άνθρωπος που δεν συμπορεύεται με τους ασεβείς,
ούτε συγκάθεται με τους καταφρονητικούς.
Χαρά βρίσκει στον νόμο του Γιαχ!
Ρασταφάρι!
Εγώ λέω φύγε, ω φύγε
Δεν γνώρισα τον πατέρα μου,
αλλά δεν είναι από την Αφρική.
Ρόμπι, όταν η οικογένειά σου σε αποδιώχνει,
ο Ρασταφάρι σε δέχεται.
Ο Ρασταφάρι είναι ο ποιμήν μου
Δεν θέλω στερηθή ουδενός
Δεν θα στερηθώ ουδενός!
Εις βοσκάς χλοεράς
Με ανέπαυσεν
Μετά την άνανδρη επίθεση,
αυτή η συναυλία έμελλε να είναι ένας φόρος τιμής στον Μπομπ Μάρλεϊ.
Μπάκι, τι έγινε;
Συγγνώμη, Μπομπ. Έπρεπε να ήμουν εκεί εκείνο το βράδυ.
-Είμαι θυμωμένος με αυτό που συμβαίνει. -Εντάξει.
Άκου, είναι έτοιμοι. Πρέπει να βγεις, φίλε.
-Είσαι καλά; -Ναι.
Δεν βρίσκουμε τον Φαμς, θα παίξει ο Ρίτσι από τους Third World.
Μπομπ.
Ρίτα; Δόξα τω Γιαχ.
-Τι έκανες; -Έφυγα από το νοσοκομείο.
Είσαι το κάτι άλλο.
"War"!
Ναι!
Ώσπου η φιλοσοφία
Που θεωρεί μια φυλή ανώτερη Και μια άλλη...
Κατώτερη
Επιτέλους
Και για πάντα
Απαξιωθεί
Και εγκαταλειφθεί
Παντού θα γίνεται πόλεμος
Πόλεμος του Γιαχ
Και ώσπου να μην υπάρχουν πια
Πολίτες πρώτης ή δεύτερης κατηγορίας Κάθε έθνους
Ώσπου το χρώμα ενός ανθρώπου
Να μην έχει μεγαλύτερη σημασία
Από το χρώμα των ματιών του
Πρέπει να λέω "πόλεμος"
Και ώσπου τα βασικά ανθρώπινα δικαιώματα
Είναι εξίσου εγγυημένα σε όλους
Ανεξάρτητα από τη φυλή
Πόλεμος του Γιαχ
Αφού μέχρι εκείνη την ημέρα
Το όνειρο της παντοτινής ειρήνης
Της παγκόσμιας υπηκοότητας
Και ο κανόνας της διεθνούς ηθικής Ναι
Θα παραμένουν φευγαλέα ψευδαίσθηση Και θα επιδιώκονται
Ποτέ όμως δεν θα επιτευχθούν
Ναι, παντού γίνεται πόλεμος
-Πόλεμος! -Παντού, παντού, παντού
Πόλεμος στην Ανατολή
Πόλεμος στη Δύση
Πόλεμος στον Βορρά
Πόλεμος στον Νότο
Πόλεμος!
Και αμήν, αμήν
Λέγω υμίν
Ενωθείτε
Αγαπάτε την ανθρωπότητα
Επειδή γάτα και σκύλος γίνονται φίλοι
Είναι κακό να αγαπάμε αλλήλους;
Γάτα και σκύλος γίνονται φίλοι
Τι έχεις πάθει, αδερφέ μου;
Μπομπ! Μπομπ, είσαι καλά; Τι θα κάνεις;
Χρειάζομαι λίγο χρόνο για να βρω κάποιες απαντήσεις.
Δεν μπορώ να μείνω στην Τζαμάικα τώρα.
Να πάρεις τα παιδιά και να πάτε στην Αμερική.
Στη μάνα μου στο Ντέλαγουερ ώσπου να ηρεμήσουν τα πράγματα.
-Χωρίς εσένα; Όχι. -Κινδυνεύεις κοντά μου, Ρίτα.
Προσπάθησαν να σε σκοτώσουν εξαιτίας μου.
Δεν μπορώ να το ρισκάρω πάλι.
Τι θα πούμε στα παιδιά;
Ότι είμαι καλά και θα τα δω σύντομα.
Σ' αγαπάμε, τ' ακούς;
Ακούς;
Γιατί τον έφερες εδώ;
Σε παρακαλώ, χρειαζόμαστε βοήθεια.
Πατέρας του είσαι, Νόρβαλ.
Σου είπα, αυτό το αγόρι δεν μπορεί να μείνει εδώ.
Κάποιος πρέπει να τον φροντίζει. Δεν μπορώ να τον πάρω στο Ντέλαγουερ.
Άφησέ τον στους δικούς σου. Δεν είναι γιος μου.
ΛΟΝΔΙΝΟ
3 ΜΗΝΕΣ ΜΕΤΑ
Με πυροβόλησαν.
Έξι φορές. Είναι η πρώτη μου βραδινή έξοδος μετά από καιρό.
Είναι επαναστάτες, ξέρεις. Αλλά δεν τραγουδάνε για Ράστα.
Ροκάρουν κατά της μοναρχίας των Άγγλων. Ναι, μαν.
Ποιον κοιτάς, φίλε;
Είσαι θαρραλέος εσύ.
Ε; Τι;
Ντον!
Ντον, έλα τώρα!
Είμαι ο μάνατζέρ του.
Είμαι ο νούμερο ένα άνθρωπός του. Όλα περνούν από εμένα.
Σκιπ, το μέρος εδώ μου θυμίζει την Τρέντσταουν.
Σκιπ, περίμενε, μαν.
Να πάρω μια ανάσα.
Τώρα λες πως δεν αντέχεις το κρύο εδώ;
Καλά λες. Πρέπει να κουνιέσαι για να ζεσταίνεσαι στον καιρό της Αγγλίας, μπόι.
Κοιτάξτε αυτό τώρα.
Πήραν το ισχυρό λιοντάρι για να το ημερέψουν.
Ναι, μαν. Πολύς κόσμος περνάει κάθε μέρα και το βλέπει,
αλλά δεν καταλαβαίνουν το νόημα, έτσι;
Σκιπ, τι κάνουμε εδώ;
Έχουν περάσει μήνες.
Σκίπερ! Σκιπ!
Τι κάνετε, αληταράδες; Μείνετε εκεί! Μείνετε εκεί.
Δεν έχω πάνω μου τίποτα. Δεν είναι απαραίτητο αυτό.
Όλη η γκάντζα είναι δικιά μου!
Δεν έχω πάνω μου τίποτα. Ούτε αυτός έχει πάνω του τίποτα.
Δεν φοβάσαι να έρχεσαι εδώ; Η αστυνομία συλλαμβάνει τους Ράστα.
Δεν με νοιάζει.
Εγώ κι εγώ ήρθα να μάθω από την επίσκεψη του Σελασιέ στην Τζαμάικα
και να δω ότι είναι ο Βασιλεύς των Βασιλέων, ο Χριστός που επέστρεψε.
"Εγώ κι εγώ";
Ο Ράστα ξέρει ότι είμαστε όλοι ένα.
Λέξεις όπως "εσύ", "εγώ", "αυτοί" και "εκείνοι" χωρίζουν τους ανθρώπους.
Γι' αυτό λέμε "εγώ κι εγώ".
Είναι δηλαδή θέμα ενότητας;
Όχι.
Εγότητας.
Ο προφήτης Μάρκους Γκάρβεϊ είπε
"Ψάξτε στην Αφρική για να στέψετε μαύρο βασιλιά".
Θεός μας δεν είναι ένας λευκός
με ξανθά μαλλιά και γαλάζια μάτια.
Ο θεός μας είναι μαύρος!
Ο Γιαχ!
Ρασταφάρι!
Κήρυξε, Κούμι!
Χαίρε, Ρίτα. Ποιος είναι αυτός;
Αυτός είναι ο σύζυγός μου.
Πώς σε λένε, νεαρό λιοντάρι;
Η μάνα μου με ονόμασε Νέστα, κύριε, αλλά μερικές φορές με λένε Ρόμπι.
Νέστα! Ο αγγελιαφόρος!
Ένας άνθρωπος δεν μπορεί να δει το μήνυμα παρά μόνο αν ψάξει.
Κρις, θέλω να σου μιλήσω για κάτι.
Δεν θέλω να σκέφτομαι τους πυροβολισμούς.
Καιρός να γυρίσουμε στο στούντιο.
Τι έχεις στο μυαλό σου;
Κάτι διαφορετικό.
Κάτι μεγάλο.
Πρέπει να συνεχίσω την αναζήτηση.
Όλοι χρειάζονται το μήνυμα του Γιαχ.
Δεν έχω χρόνο για χάσιμο.
Πρέπει να πλησιάσουμε καινούριο κοινό.
Θέλω να τους πλησιάσω όλους με τον καινούριο δίσκο.
Τι είναι αυτός ο σπουδαίος ήχος που σκέφτεσαι;
Θέλω να πειραματιστώ και ν' ακολουθήσω άλλη φιλοσοφία.
Πρέπει να βρω άλλον ήχο για την μπάντα.
Μπορείς να σκεφτείς κανέναν;
Άσ' το σ' εμένα.
Εσύ βρες μας καλό τεχνικό ήχου κι εμείς θα φροντίσουμε για τα υπόλοιπα.
Θα κάνω μερικά τηλεφωνήματα.
Η μουσική θα κυλήσει σαν ποτάμι.
-Τι πρόβλημα έχεις τώρα, Σκιπ; -Δεν το νιώθω φυσικό.
Σου ακούγεται διαφορετικό;
Τι εννοείς;
Μου ακούγεται ίδιο σαν αυτό που παίζαμε τέσσερις ώρες.
Ξέρετε τι εννοώ; Είναι διαφορετικό, αλλά το νιώθω ίδιο πράγμα.
Κάρλι, ξέρεις το νόημά του;
Ναι, μαν.
"Ένας φυσικός μυστικισμός πνέει στον αέρα".
-Έτσι; -"Αν ακούσεις προσεκτικά..."
"Αν ακούσεις προσεκτικά, θα τον ακούσεις.
Ίσως να 'ναι η πρώτη σάλπιγγα, ίσως να 'ναι κι η τελευταία.
Πολλοί ακόμα πρέπει να υποφέρουν. Πολλοί ακόμα πρέπει να πεθάνουν.
Μη με ρωτάς γιατί".
Είναι μια αποκάλυψη τώρα!
Επειδή η στιγμή είναι τώρα.
Δεν θέλουμε τα παιδιά μας να υποφέρουν
στους δρόμους όπως υποφέραμε εμείς.
-Ποτέ. Αλήθεια, ποτέ. -Όχι, μαν!
Η μουσική μπορεί να δείξει τον δρόμο.
Και πίνεις Red Stripe. Μεθύστακα.
Δεν ακούς αυτά που λέω.
Ακούω αυτά που λες, μαν. Ακούω αυτά που λες.
Το μήνυμα είναι στην αίσθηση του τραγουδιού που δημιουργήσαμε.
Ναι, είναι φυσικός μυστικισμός, σαν...
μια αίσθηση που τρυπώνει.
Ναι, μαν. Τρυπώνει μέσα σου σαν ομίχλη.
Σαν ομίχλη.
Τάιρον, δοκίμασε κάτι για χάρη μου.
Όχι, μαν! Ο Κάρλι στα ντραμς.
Τι εννοείς; Θες να παίξω πιο δυνατά;
-Δώσ' μου ένα γουάν ντροπ. -Εντάξει.
Πιο αργά.
Σταματήστε τη μουσική.
Ήρθαμε εδώ να δουλέψουμε, έτσι;
Πάμε πάλι.
Νιώθω πως δεν μπορούμε να βρούμε τον ήχο γι' αυτόν τον δίσκο.
Κάτι λείπει ακόμα.
Γράφεις πολύ;
Όχι, είναι δοκιμασία και ταλαιπωρία, ξέρεις.
-Τι κάνουν τα πιτσιρίκια; -Καλά είναι.
Έμαθες τα νέα από την πατρίδα;
Διάβασα πως έκαψαν το ορφανοτροφείο την ώρα που κοιμόντουσαν τα μωρά
και πυροβόλησαν την υδροφόρα που ήρθε να σβήσει τη φωτιά.
Η αστυνομία ακόμα ξεθάβει πτώματα.
Δεν θέλω να το σκέφτομαι.
Τι λες; Μπορείς να έρθεις στην Αγγλία;
Γιατί μου το ζητάς αυτό, Μπομπ;
Δεν μπορώ να φτιάξω το άλμπουμ χωρίς εσένα, ξέρεις.
-Χρειάζομαι αυτήν την ωραία γεύση. -Ναι, ναι.
Δες αν η Τζούντι και η Μάρσια συμφωνήσουν.
Ακόμα δεν έχεις άλλη συντροφιά;
Ρίτα, σε παρακαλώ. Σε χρειάζομαι δίπλα μου.
Αυτό το άλμπουμ είναι σημαντικό.
Θέλω να φτιάξω έναν δίσκο που θα συγκλονίσει τον κόσμο.
Ποιος είναι ο αδερφός;
Δεν ξέρω. Αλλά έχει ένα βάιμπ.
Ο Τζούνιορ ηχογραφεί με τον Στίβι Γουόντερ.
Είναι σπουδαίος αυτός.
Σκίπερ, τι σε κάνει να νομίζεις πως θ' αρέσει στον κόσμο;
Πρέπει να το ακούσουν. Κι άμα τ' ακούσουν, θα τους αρέσει.
Συμφωνώ, Μπομπ. Μπορεί να είναι πολύ ιδιαίτερο.
Πού γεννήθηκες, Τζούνιορ;
Γεννήθηκα στην Τζαμάικα, μεγάλωσα στη Βρετανία.
Τζαζ, σόουλ και ροκ εν ρολ, ο Τζούνιορ Μάρβιν έχει το κοντρόλ.
Ο Ράστα έχει το κοντρόλ.
Άνθρωπος με στίχους.
Τα μπόι της Αγγλίας είναι αλλιώς, μαν.
"Χωρίς αλυσίδες στα πόδια, αλλά είμαι κρατούμενος.
Είμαι για πάντα κατηγορούμενος".
Ένας από τους αγαπημένους μου στίχους από το "Catch a Fire".
Ωραία.
Τι χτένισμα είναι αυτό;
Έχει σγουρά τα μαλλιά.
Πλάκα σου έκανα, αδερφέ.
-Τι ξέρεις από Ράστα; -Ναι, πες του, Σκιπ.
-Έχεις διαβάσει τη Βίβλο; -Ξέρω Ματθαίο, Μάρκο, Λουκά και Ιωάννη.
Η μουσική είναι το πάθος μου, Μπομπ.
Για μένα, η μουσική και το μήνυμα είναι το ίδιο πράγμα.
Δεν χωρίζονται.
Εγώ κι εγώ έχουμε δικαίωμα να ζούμε ενωμένοι.
Ναι, μαν. Η μουσική ρέγκε είναι το όχημα.
Και το άλμπουμ αυτό θα μεταδώσει το μήνυμα σε όλους
στο πρόσωπο της γης, επειδή πρέπει να ενωθούνε.
-Ναι εγώ. -Πρέπει.
Πρέπει να ενωθούνε. Γουστάρεις;
Ναι, μαν. Εγώ κι εγώ γουστάρω.
Γιαχ Ρασταφάρι.
Ναι. Ρασταφάρι!
Ναι, μαν.
Να το παλέψουμε πάλι αυτό.
Αυτήν τη φορά κάν' το λιγότερο τριπαριστό.
Λιγότερο ψυχεδελικό.
Βάλ' τον να παίξει. Μπορεί να παίξει.
Ναι, μαν. Έλα, κύριε Περμανάντ!
Ένας φυσικός μυστικισμός υπάρχει στον αέρα
Κι αν προσέξεις καλά τώρα, θ' ακούσεις
Κι άλλο κύμα πολιτικής βίας συγκλόνισε το μικρό νησί
όταν το PNP σκότωσε πέντε μέλη του Εργατικού Κόμματος Τζαμάικας
σε φονική ενέδρα αργά τη νύχτα.
Πολλοί ακόμα θα πρέπει να υποφέρουν
Πολλοί ακόμα θα πρέπει να πεθάνουν
Μη με ρωτήσεις γιατί
Οι δολοφονίες σημάδεψαν μια ζοφερή κλιμάκωση στο βαθιά διχασμένο έθνος.
Ο πρωθυπουργός της Τζαμάικας, Μάικλ Μάνλεϊ, αρνήθηκε κάθε ευθύνη
για τη βία στις περυσινές εκλογές
και κατηγορεί τον ηγέτη της αντιπολίτευσης Έντουαρντ Σιάγκα για υποκίνηση.
Οι δράστες κρατούνται σε Στρατόπεδα Οπλοκατοχής.
Ανάμεσα σε αυτούς είναι ο Κλόντι Μάσοπ και ο Μπάκι Μάρσαλ,
αρχηγοί αντίπαλων συμμοριών ύποπτοι για υποδαύλιση της βίας.
Ένας φυσικός μυστικισμός υπάρχει στον αέρα
Ένας φυσικός μυστικισμός
Οι επτά άγγελοι είχαν επτά σάλπιγγες.
Υπάρχει στον αέρα
Τόσο φυσικός μυστικισμός
Υπάρχει στον αέρα
Αλίμονο στον δυνάστη
Θα φάει το ψωμί της λύπης
Αλίμονο στον δυνάστη
Τι; Ρίτα.
Με τρόμαξες, μαν.
Μ' έπιασες.
Είσαι εκεί πολλή ώρα;
Όχι πολλή.
Ακούγεται ωραίο. Ακούγεται ωραίο.
-Ευχαριστώ. -Η μελωδία θέλει λίγη δουλειά.
Τη βρίσκω σιγά σιγά, ξέρεις.
Πώς είναι τα παιδιά;
Καλά είναι.
Έτοιμα να σε δούνε.
Ο Ζίγκι;
Καλά κι αυτός.
"Αλίμονο στον δυνάστη. Θα φάει το ψωμί της λύπης".
Έτσι θα 'ναι όλο το άλμπουμ;
Τι εννοείς;
Ακούγεται σαν να 'χεις θυμό.
Μη λες πως έχω θυμό.
Άκου αυτό και πες μου τη γνώμη σου.
Εντάξει.
Χαμήλωσε τα φώτα σου τώρα
Χαμήλωσε τα φώτα σου
Και τράβα τις κουρτίνες σου
Άσε το φεγγάρι του Γιαχ να φέξει
Τη ζωή μας ξανά
Τραγουδάω
Πέρασε πολύς καιρός
Και θέλω να περάσω...
Μα φαίνεται
Πως δεν ήμουν στην ώρα μου
Κάτι τέτοιο.
Και θέλω να περάσω...
Και το ρεφρέν πάει:
Θέλω να σου δώσω λίγη αγάπη
Θέλω να σου δώσω λίγη καλή, καλή αγάπη
Ω εγώ, ω εγώ
Ω εγώ...
Θέλω να σου δώσω λίγη καλή, καλή αγάπη
Πώς σου φαίνεται αυτό;
Πάντα μ' αρέσουν τα ερωτικά σου τραγούδια.
Μην τους αφήσεις να μας το κάνουν αυτό,
να σου πάρουν αυτήν την πλευρά σου.
Μ' ακούς;
-Άστον! -Γιο!
Τι παίζεις εκεί κάτω;
Ένα άλμπουμ που αγόρασα χτες.
Είναι μουσική για ταινία.
-Ποια ταινία; -Έξοδος.
Έξοδος.
Όπως στη Βίβλο;
Μ' αρέσει αυτός ο τίτλος για το άλμπουμ.
Έχεις τραγούδι με αυτόν τον τίτλο;
Δηλαδή...
Τ' ακούς αυτό;
Ακούς τον ήχο;
Όμορφος, μαν.
Βάιμπς, ξέρεις.
Παντού.
Ναι, Gong.
Έχω μια ιδέα που θέλω να δοκιμάσω.
-Τώρα; -Ναι.
Ναι εγώ.
Το ακούς, έτσι;
Αυτό πρέπει να 'ναι κάτι μεγάλο σαν μουσική ταινίας.
-Επικός ήχος. -Ναι, μαν.
-Φτιάχνεις ταινία; -Κάποια μέρα, Σίκο.
Κάποια μέρα.
Έξοδος!
Τζούνιορ Μάρβιν, πού είσαι;
Έξοδος!
Πορεύεται ο λαός του Γιαχ
-Σίκο, είσαι εκεί; -Ναι εγώ.
Παίξε κάτι τώρα, Νέβιλ.
-Ναι, Σκίπερ. -Ναι, Σκίπερ.
Έξοδος!
Πορεύεται ο λαός του Γιαχ
Άνθρωποι και λαοί θα σε πολεμήσουν
Άμα δεις το φως του Γιαχ
Πες τα, Σκίπερ!
Να το ξέρεις, αν δεν κάνεις λάθος
Όλα είναι καλά
Περπάτα. Σαν να κάνεις παρέλαση.
Περπάτα τους δρόμους της δημιουργίας
Βάδισε μέσα από τη δοκιμασία
Σε αυτήν την Έξοδο!
Ναι, Σκίπερ! Ναι, Σκίπερ!
Πορεύεται ο λαός του Γιαχ
Φεύγουμε
Ρασταφάρι!
Πάμε στη γη των πατέρων μας
Έξο...
Έτσι;
Πορεύεται ο λαός του Γιαχ
Τραγούδα.
Πορεύεται
Πορεύεται ο λαός του Γιαχ
Έτσι.
Πορεύεται...
Συγγνώμη.
Πορεία!
Gong, η μπάντα μού είπε πως θα ήσουνα εδώ.
Γαμώτη.
-Πρέπει να μιλήσουμε. -Είστε μαζί τώρα;
Το νησί περνάει κρίση.
Έκλεισαν εμένα και τον Κλόντι σε Στρατόπεδο Οπλοκατοχής.
Αποφασίσαμε να κάνουμε ειρήνη.
Κατάπαυση πυρός.
Αλλά η ειρήνη δεν θα κρατήσει πολύ.
Και τι θέλετε από μένα;
Η βία πρέπει να σταματήσει.
Έλα να παίξεις σε συναυλία για την ενότητα του λαού.
Μόνο εσύ μπορείς να το κάνεις αυτό. Μας ενέπνευσες να κάνουμε ειρήνη.
Εγγυόμαστε για την ασφάλειά σου.
-Πίστεψέ με. Θα 'ναι αλλιώς αυτήν τη φορά. -Μπα.
Η Τζαμάικα σε χρειάζεται πίσω, Ράστα!
Κανείς δεν τολμάει να σ' αγγίξει τώρα!
Ο λαός σε χρειάζεται, Μπομπ!
Καλά ξυπνητούρια.
Εντάξει!
Τζαμάρουμε
Θέλω να τζαμάρω μαζί σας
Τζαμάρουμε, τζαμάρουμε
Ελπίζω να σας αρέσει το τζαμάρισμα
Κανόνες δεν υπάρχουν, ούτε και όρκος Το κάνουμε όπως γουστάρουμε
Κι εγώ θα σας βοηθήσω
Επειδή κάθε μέρα πληρώνουμε το τίμημα Είμαστε η ζωντανή θυσία
Τζαμάρουμε μέχρι το τζαμάρισμα Να τελειώσει
Τζαμάρουμε
Και το τζαμάρισμα ήταν παρελθόν
Τζαμάρουμε
Κι ελπίζω αυτό το τζαμάρισμα να κρατήσει
Καμιά σφαίρα δεν θα μας σταματήσει Ούτε κανένας μας θα γονατίσει
Κανένας μας δεν αγοράζεται ούτε πουλιέται
Το δίκιο υπερασπιστείτε Τέκνα του Γιαχ, πρέπει να ενωθείτε
Η ζωή σας αξίζει παραπάνω απ' τον χρυσό
Γαμώτο! Δεν είδες το γκολ; Σκόραρα! Πλήρωσέ με, μαν!
Το βλέπω, Σκιπ. Είσαι πιο σκληρός κι από σκληρό.
Τζαμάρουμε
Τζαμάρουμε, τζαμάρουμε
Τζαμάρουμε κατευθείαν απ' την αυλή
Κρις, σου στρίβω ένα γελαστό.
Ιερέ λόφε Σιών
Ο Γιαχ καθισμένος στον λόφο Σιών
Και διαφεντεύει όλη την πλάση Ναι, εμείς τζαμάρουμε
Συστήνω τις φίλες μου.
Δεν βλέπετε το φως της μέρας, γι' αυτό σας έφερα το φως.
Σκίπερ!
Σκιπ.
Αυτό για εξώφυλλο του άλμπουμ.
Πώς σου φαίνεται;
Μπα.
-Όχι; -Κάτι άλλο.
Κάτι άλλο;
Τζαμάρουμε, τζαμάρουμε Τζαμάρουμε, τζαμάρουμε
Θέλω, θέλω, θέλω να τζαμάρω μαζί σου
Τζαμάρουμε, τζαμάρουμε
Ελπίζω να σ' αρέσει το τζαμάρισμα
Θέλω να τζαμάρω
Ναι, μαν. Είναι καλό.
Δεν σ' αρέσει.
Όχι, μ' αρέσει. Είναι εντυπωσιακό.
Ανησυχώ μήπως δεν διαβάζεται το όνομα της μπάντας.
Και δεν έχει φωτογραφία του Μπομπ.
Αυτό δεν το κάνω για το εγώ μου, αδερφέ.
Το κάνω, ξέρεις...
Το κάνω για έναν αγώνα.
Συγγνώμη, πώς είπες;
Πώς σου... Πώς σου φαίνεται, Μπομπ;
-Μ' αρέσει. -Ρασταφάρι.
-Είναι όμορφο, μαν. -Ευχαριστώ τον Γιαχ.
Μπομπ, επαινώ τη σεμνότητά σου, αλλά πρέπει να πουλήσουμε δίσκους.
Το εξώφυλλο πουλάει τον δίσκο;
Νέβιλ, πες τους τι θέλεις να τους πεις.
Τέλειωσε τι έλεγες για το στήσιμό σου.
Το πρώτο εξώφυλλο ήταν λίγο φλύαρο.
Αυτό είναι πιο απλό.
"Έξοδος".
Ο τίτλος προέρχεται από την αιθιοπική αμχαρική γραφή.
Δείχνει λιγότερα,
αλλά σημαίνει περισσότερα.
-Μάλιστα. -Καταλαβαίνεις;
Μοιάζει σαν αφίσα του Σεσίλ ΝτεΜιλ.
Δεν είμαστε κατηχητικό.
Εμείς...
Διάβασα τη Βίβλο.
Έπρεπε να απομνημονεύσω τη μισή και μπορώ να σας πω ένα πράγμα:
Στους νέους δεν αρέσει.
Καταλαβαίνετε;
Ευχαριστώ, Χάουαρντ.
Τι λέτε, προχωράμε;
Ας μιλήσουμε για τις ημερομηνίες της περιοδείας στην Ευρώπη.
Τι τους είπες για τις ημερομηνίες της Αφρικής;
-Της Αφρικής; -Ναι, της Αφρικής.
Τη γράφει η Βίβλος. Ή μήπως είναι στη μισή που δεν απομνημόνευσες;
Πάω στην Αφρική τον άλλο μήνα για να ρωτήσω τους χορηγούς
τι θέλουν, να τσεκάρω τους χώρους.
Εντάξει;
Εσύ ξέρεις, Σκιπ.
Είστε όλοι καλά;
-Ωραία. Ναι εγώ. -Ναι, μαν.
Χάουαρντ.
Κρις.
Θα σε πάρω αργότερα.
Μπομπ.
Αφρική;
Μη μου πεις ότι το κουβεντιάσατε κιόλας.
Το κουβεντιάσαμε.
-Απλώς... -Απλώς τι;
Θέλω να πάω στην Αφρική μετά την Ευρώπη.
Έχουμε κλείσει δέκα συναυλίες στις ΗΠΑ μετά την Ευρώπη.
Είναι σημαντικό κοινό.
Είναι εκατομμύρια μαύροι Αμερικάνοι εκεί.
Άκου, έχω πάει στην Αφρική. Δεν έχει υποδομές.
Θα φτιάξουμε.
Έτσι;
-Μπορούμε να φτιάξουμε. -Μπορούμε.
Έτσι;
Ναι, μαν.
Ελπίζω να 'χεις δίκιο.
Δεν φαντάζεσαι τι μπορούμε να φτιάξουμε απ' το τίποτα.
Είστε έτοιμοι, μπόις. Μην έχετε άγχος.
Καλά να πάθεις, μαλάκα!
Μην ξανάρθεις να μου πεις για δικαιώματα. Το λέιμπελ είναι δικό μου!
Μου ανήκει!
Γαμώτο.
Κόξον.
-Πας γυρεύοντας κι εσύ, μπόι; -Όχι...
-Κι εσύ ήρθες για λεφτά; -Όχι, Κόξον.
Αυτή είναι η μπάντα που σου έλεγα.
Τους λένε Wailing Wailers.
-Wailing Wailers; Τι είναι αυτό; -Ναι.
Βγαίνουμε κλαίγοντας απ' την κοιλιά της μάνας μας και δεν σταματάμε ποτέ.
-Δεν μ' αρέσουν τα κλάματα. -Περίμενε!
Μ' αρέσει το τραγούδι.
-Ξεφόρτωσε, μαν. -Χαλάρωσε. Κουλ.
Σε τρόμαξα, ε, μπόι;
Πλάκα έκανα. Δεν έχετε να φοβάστε τίποτα...
αν είστε καλοί.
Ηρεμήστε, εντάξει;
Επειδή νομίζεις πως είσαι έξυπνος
Και τριγυρίζεις
Ραγίζοντας τις καρδιές των κοριτσιών
Η μουσική του γκέτο είναι ντραμς και μπάσο.
Δεν το νιώθω, Σκρατς.
Δεν έχει δύναμη αυτό.
Δεν τραντάζει τη γη, ξέρεις.
Δεν έχει ψυχή.
Πάω να πιω.
Δεν είστε έτοιμοι ακόμα.
Έχετε ταλέντο, αλλά χρειάζεστε πρόβες.
Ελάτε πάλι σε μερικά χρόνια.
Τζο! Μάθε τα σωστά σ' αυτά τα μπόι.
Όχι μόνο κλεμμένα από τη σόουλ.
Περίμενε! Έχουμε τραγούδια με μήνυμα!
Κρατήσαμε το καλύτερο για το τέλος!
Το "Simmer Down".
Ξεφόρτωσε
Γίνεσαι πολύ σκληρός, γι' αυτό...
Ξεφόρτωσε
Θα σε καθαρίσουν, γι' αυτό...
Ξεφόρτωσε
Ακούς τι σου λέω;
Ξεφόρτωσε
Μήπως θα πρέπει να ηρεμήσεις;
Πολύ καιρό ο κόσμος έλεγε
Ό,τι νοστιμεύεται η κατσίκα Της χαλάει το στομάχι, γι' αυτό...
Ξεφόρτωσε
Ω, κράτα τα νεύρα σου
Ξεφόρτωσε
Ω, η μάχη θα 'ναι πιο σκληρή
Ξεφόρτωσε
Ακούς τι σου λέω;
Ξεφόρτωσε
Ω, σήμερα αυτό σου αφήνω
Ξεφόρτωσε
Στοπ.
Τι λες, λοιπόν; Είναι χιτ!
Θέλετε να ηχογραφήσετε, παιδιά;
Γιατί η ρέγκε έχει γίνει τόσο δημοφιλής;
Η ρέγκε είναι λαϊκή μουσική.
Αγγίζει τον φυσικό εαυτό του καθένα.
ΠΑΡΙΣΙ
Η ρέγκε είναι η συνείδηση των ανθρώπων που ενώνονται.
-Είσαι καλά; -Ναι, μαν.
-Δεν έγινε επίτηδες. -Είμαστε εντάξει, μαν.
-Τι έγινε; -Κατά λάθος.
-Προσπάθησα να πάρω την μπάλα... -Δεν πειράζει.
-Παλιό τραύμα. -Είσαι καλά;
Ναι, μαν.
Είμαι καλά, είμαι καλά.
Γιο, Γκίλι!
Η πρώτη φορά δεν ξεχνιέται, ε;
Λίστα τραγουδιών.
-Δεν πήρα λίστα. -Δεν υπάρχει λίστα, μαν.
Είναι σαν την τζαζ.
Εντάξει. Σαν την τζαζ.
Από πού ν' αρχίσουμε, Σκιπ;
Από την αρχή.
Εντάξει.
Έξοδος!
Πορεύεται ο λαός του Γιαχ
Άνθρωποι και λαοί θα σε πολεμήσουν
Άμα δεις το φως του Γιαχ
Να το ξέρεις, αν δεν κάνεις λάθος
Όλα είναι καλά
Γι' αυτό θα περπατήσουμε
Ελάτε!
Τους δρόμους της δημιουργίας
Είμαστε η γενιά
Που βαδίζουμε μέσα από τη δοκιμασία
Σε αυτήν την Έξοδο!
Καλέ Θεέ Παντοδύναμε!
Πορεύεται ο λαός του Γιαχ
ΒΕΛΓΙΟ
ΟΛΛΑΝΔΙΑ
ΝΕΕΣ ΚΥΚΛΟΦΟΡΙΕΣ
ΤΣΑΡΤΣ ΤΗΣ ΜΕΓΑΛΗΣ ΒΡΕΤΑΝΙΑΣ
ΔΥΤΙΚΗ ΓΕΡΜΑΝΙΑ
Αληθεύει ότι καπνίζεις μισό κιλό χόρτο τη μέρα;
Μισό κιλό;
Πώς αντιμετωπίζεις την ξαφνική διασημότητα;
ΔΑΝΙΑ
Πορεύεται ο λαός του Γιαχ
ΣΟΥΗΔΙΑ
Ο ΜΑΡΛΕΪ ΒΑΣΙΛΕΥΕΙ!
Γιαχ!
Πορεύεται ο λαός του Γιαχ
-Κοίτα τώρα! -Ναι!
-Ολόχρυσο άλμπουμ. -Έξοδος!
-Τα καταφέραμε! -Πιστεύεις τώρα;
Ναι.
Ντον.
Σκιπ.
Τι έγινε;
-Πού ήσουνα την προηγούμενη βδομάδα; -Με καθυστέρησαν στην Γκαμπόν.
Και όχι σε κανένα μαγαζί της Gucci;
Αφού με λένε Ντον "Ράφτη".
Πρέπει να ντύνομαι και να εντυπωσιάζω.
Έρχονται συνέχεια γράμματα για σένα από την πατρίδα.
Ευχαριστώ, αλλά τι είπαν οι Αφρικανοί χορηγοί; Είναι έτοιμοι;
Θέλουν εσένα και τον Τζίμι Κλιφ σε μερικές συναυλίες μαζί.
Έχουν δώσει γερή προκαταβολή,
αλλά θα σου βρω κι άλλα μετά.
Αν πληρώσουμε την μπάντα, δεν καίγομαι για τα λεφτά.
Κανόνισέ τους το ξενοδοχείο και ένα καλό ηχοσύστημα.
-Ναι, Σκίπερ. Έγινε. -Εντάξει.
Γιατί είναι έτσι ο Μπομπ;
Δεν νιώθει καλά;
Μάλλον το παράκανε στα γλέντια.
-Είσαι καλά; -Ναι.
Καλά.
Η ΖΩΗ ΤΟΥ ΧΑΪΛΕ ΣΕΛΑΣΙΕ
Ναι.
-Τι; -Για να δω.
Πρέπει να το κοιτάξει γιατρός, Μπομπ.
Ξεκούρασε λίγο το πόδι σου. Θα μιλήσω στον Κρις.
Θα το κοιτάξω άμα τελειώσει η περιοδεία.
ΞΕΣΠΑ Η ΒΙΑ ΣΤΗΝ ΤΖΑΜΑΪΚΑ
Ο Κλόντι και ο Μπάκι μού ζήτησαν να δώσω μια συναυλία στην Τζαμάικα.
Τι συναυλία;
Σαν αυτή που παραλίγο να μας σκοτώσουν.
Η αστυνομία φέρεται στους Ράστα χειρότερα από σκυλιά.
Οπλοφόροι κάνουν κουμάντο.
Ισχυρίζονται ότι παράτησαν την πολιτική.
Δεν είδες πόσες σφαίρες μάς έριξαν;
Άμα τελειώσουν όλα, θα πάμε στην Αφρική. Θ' αγοράσουμε γη εκεί.
Έτσι; Θα καταλαγιάσουμε.
Ο Ντον έχει κλείσει τη συναυλία;
Ναι, λέει πως πήρε την προκαταβολή.
Σου είπε πόσα λεφτά πήρε;
Μπα.
Κυρίες και κύριοι,
ο Μπομπ Μάρλεϊ και οι Wailers!
Να σε συστήσω στη δούκισσα του Μονακό και την αδερφή της.
Χαίρω πολύ.
-Και τη Φρανσουάζ από τη Chanel. -Γεια.
Τον Ζαν, επιμελητή της Rhône Gallery.
-Χαίρω πολύ. -Μάλιστα. Ωραία.
Και φυσικά, ζητώ συγγνώμη, να σας συστήσω τη Ρίτα Μάρλεϊ.
Χαιρετώ. Ρασταφάρι.
Σε αφήνω εδώ λίγο.
Μπομπ.
Να σε συστήσω στον Μαρσέλ. Είναι σημαντικός άνθρωπος στο Παρίσι.
Μαρσέλ, να σου συστήσω τον Μπομπ Μάρλεϊ.
Γεια, Μπομπ Μάρλεϊ. Χαίρομαι που σε γνωρίζω.
Είσαι σούπερ σταρ του Τρίτου Κόσμου.
Μπα, δεν είμαι σούπερ σταρ.
Είμαι Ράστα.
Μπορεί να είναι και τα δύο.
Κοίτα ένα κουστούμι.
Όχι, ευχαριστώ.
Δεν ξέρω από πού έρχονται.
Σε ποιον ψιθυρίζει ο Ντον;
Είναι ο Αφρικανός χορηγός.
Ο Ντον βάζει στην τσέπη λεφτά.
Τον κλεφτάκο.
Να 'σαι καλά. Καληνύχτα.
Με συγχωρείς.
Στους Wailers.
Να ευχηθούμε να μην τους συλλάβουν στην Αμερική.
Ναι, μαν.
-Τα λέμε. -Εντάξει.
Παράξενος τύπος, έτσι;
Ποιος ήταν αυτός;
Κάποιος παραγωγός. Θέλει να ηχογραφήσει τις I Threes.
Αλήθεια.
Γιατί γελάτε;
Πάω να πάρω καθαρό αέρα.
-Πού πας; Πού πας; Ε; -Θεέ μου.
Στην άκρη. Στην άκρη, μαν!
Γιατί φέρεσαι σαν ζηλιάρης έφηβος;
Νόμιζες πως θ' άλλαζα;
Κάποια πράγματα δεν αλλάζουν, όμως άλλα σίγουρα αλλάζουν.
Παλιά δεν τα κάναμε αυτά.
Κρασιά, φαγητά, πάρτι, κλαμπ.
Μιλάω με ανθρώπους που είναι ποιος ξέρει από πού.
Και πώς θα προμοτάρουμε τη μουσική;
Μ' εμένα να κάθομαι απρόσιτος σε μια γωνία;
Γι' αυτό έφυγαν ο Πίτερ και ο Μπάνι.
Ο Πίτερ κι ο Μπάνι έφυγαν γιατί δεν ήθελαν να κάνουν τη δουλειά.
Τι ήθελαν να κάνω; Να υποφέρω και να υποφέρουν τα παιδιά μου; Όχι!
Υποφέρουμε! Τα παιδιά υποφέρουνε και δεν το καταλαβαίνεις!
Εσύ υποφέρεις;
Πώς υποφέρεις;
Πρέπει να 'μαι σύζυγος και στρατιώτης.
Πόσο ν' αντέξω ακόμα;
Σύζυγος;
Νομίζεις πως δεν ξέρω τι γίνεται;
Τι ξέρεις, Μπομπ;
Για τον γκόμενο που έχεις στην Τζαμάικα.
Πού πας;
Πού πας; Πού πας;
Νομίζεις πως θα κάνεις ό,τι θες κι εγώ δεν θα έχω τίποτα;
-Δεν έχεις τίποτα; -Θέλω κάτι παραπάνω από σπίτι κι αμάξι.
Παραπάνω από λεφτά!
Εσύ έρχεσαι και φεύγεις,
ενώ εγώ φροντίζω τα παιδιά σου, ακόμα και αυτά που έκανες με άλλες!
Κι από πάνω, τραγουδάω στην μπάντα.
Δεν σ' αρέσει;
Δεν βλέπεις πού είμαστε; Στο Παρίσι!
Νομίζεις πως με νοιάζει το Παρίσι;
Νομίζεις πως εγώ δεν είχα ευκαιρίες;
Έτσι;
Είχα τις Soulettes, είχα προτάσεις.
Και τις παράτησα για το μήνυμα. Για μας!
Και μου το πετάς κατάμουτρα!
Ποιος σε ξέρει πραγματικά; Ποιος σε νοιάζεται αληθινά, Μπομπ;
Ο Κρις;
Το τζίνι του μάρκετινγκ;
Ή ο Ντον;
Που υπογράφει συμφωνίες στα σκοτεινά;
Άμα ανακατεύεσαι με τα πίτουρα, σε τρώνε οι κότες.
Μιλούσαμε γι' αυτά και για όλα τ' άλλα, όταν είχες μόνο ένα πουκάμισο!
Σου έδωσα ό,τι μου ζήτησες. Τα πάντα!
Είσαι πολύ αφελής.
Θυμάμαι που καθόμασταν
Στα εργατικά τα σπίτια
Και βλέπαμε τους υποκριτές
Που μπερδεύονταν Με τους καλούς ανθρώπους που γνωρίζαμε
Με τους καλούς φίλους που είχαμε Με τους καλούς φίλους που χάσαμε
Έλα.
Στην πορεία
Σ' αυτό το σπουδαίο μέλλον Δεν μπορείς να ξεχνάς το παρελθόν σου
Γι' αυτό σκούπισε τα δάκρυά σου, λέω
Όλα θα πάνε καλά
Όλα θα πάνε καλά, Γιαχ
Όλα θα πάνε καλά
ΜΠΟΜΠ ΜΑΡΛΕΪ ΚΑΙ ΟΙ WAILERS ΤΕΛΕΥΤΑΙΑ ΒΡΑΔΙΑ!
Όλα θα πάνε καλά
Όλα θα πάνε καλά, Γιαχ
Όλα θα πάνε καλά
Γι' αυτό, γυναίκα, μην κλαις
Ω, όχι, όχι, όχι, μη χύνεις δάκρυα
Όχι, όχι, γυναίκα!
Όχι, γυναίκα, μην κλαις
Ω, μικρή μου αδερφή
Δάκρυα μη χύνεις
Όχι, όχι, γυναίκα!
Όχι, γυναίκα, μην κλαις
Μικρή αδερφή, δάκρυα μη χύνεις
Όχι, γυναίκα, μην κλαις
Ευχαριστώ, Λονδίνο.
Ναι, Σκίπερ!
-Παιδιά, Μπομπ. -Απίθανη συναυλία, Σκιπ.
Ήταν καταπληκτική. Καταπληκτική.
Τι θέλεις;
Έχουμε σαμπάνια και κρασί, ό,τι θες. Έρχεται αμέσως.
Ντον!
Ντον, έλα.
Ντον Τέιλορ, έλα δω!
-Ντον! -Μπομπ.
Τι σου είπα από την πρώτη μέρα;
Είπα να μη μου λες ψέματα!
-Μη μου λες ψέματα! -Δεν καταλαβαίνω.
Δεν σ' το είπα αυτό;
-Μη μου λες ψέματα! Μη μου λες ψέματα! -Σκιπ!
-Μη μου λες ψέματα! Μη μου λες ψέματα! -Σταμάτα!
Θα τον σκοτώσεις, Σκιπ.
Όλα κουλ, όλα κουλ.
Χρέωσες τον Αφρικανό χορηγό έξτρα και τα τσέπωσες;
Αυτό είναι γαμημένη κλεψιά.
Νόμιζες πως δεν θα το ανακάλυπτα;
Σου είπα, στην Αφρική δεν πάμε για τα λεφτά!
Όλοι λένε πως ο Μπομπ Μάρλεϊ είναι ήρωας!
Έφαγα έξι σφαίρες για σένα!
Έτσι μου το ξεπληρώνεις;
Μη, σταμάτα! Σταμάτα!
Άσ' την κάτω.
Είσαι τυχερός.
Σήκω. Έλα.
Ξεφόρτωσε, μαν.
Σήκω, Ντον. Έλα.
Προσευχήσου στον Γιαχ-Γιαχ.
Είσαι καλά;
Μπομπ, είσαι εντάξει;
Ναι, μαν.
Θεέ μου.
Κανείς να μην το κάνει θέμα, Κρις.
Μπομπ, πρέπει να δεις έναν γιατρό.
Δύο εφτάρια συγκρούονται.
Ορίστε;
Δύο εφτάρια συγκρούονται.
Ο Μάρκους Γκάρβεϊ είπε ότι τη μέρα που τα δύο εφτάρια συγκρούονται,
οι καταπιεσμένοι θα εξεγερθούν εναντίον των καταπιεστών.
Εβδόμη Ιουλίου του 1977.
Κύριε Μάρλεϊ,
καταλάβατε τι είπα;
Ναι.
Είπατε ότι είναι καρκίνος.
Μελάνωμα εφηλίδων των άκρων.
Είναι καρκίνος του δέρματος.
Πώς μπορεί να έπαθα καρκίνο επειδή κάποιος μου πάτησε το δάχτυλο;
Το τραύμα στο πόδι σας δεν είναι η αιτία.
Το γεγονός ότι δεν θεραπεύεται είναι το αποτέλεσμα της ασθένειας.
Είναι πολύ σπάνια.
Ξέρετε αν είναι κληρονομικό;
Όχι. Ο πατέρας μου ήταν λευκός.
Δεν τον γνώρισα, γιατρέ.
Μα το χέρι μου το δυνάμωσε
Το χέρι του Παντοδύναμου
Προχωράμε μπροστά σ' αυτήν τη γενιά
Θριαμβευτικά
Θα με βοηθήσετε να τραγουδήσω
Αυτά τα τραγούδια της ελευθερίας;
Λένε πως έχω καρκίνο.
Εγώ κι εγώ είμαστε καλά, μαν.
Δεν μπορούν να με σκοτώσουν.
Ποια είναι η θεραπεία;
Λένε πως αν μου κόψουν το δάχτυλο, μπορεί να μην απλωθεί άλλο.
Αλλά δεν το γουστάρω αυτό.
Μπομπ, πρέπει ν' ακούσεις τους γιατρούς.
Μιλάμε για την υγεία σου.
Κι αν θεραπευτεί γρήγορα, θα πάμε περιοδεία στην Αμερική.
Δεν χρειάζεται να τη χάσεις.
Άσε με, μαν. Έχω δουλειά να κάνω.
-Μπομπ... -Άσε με, μαν!
Εντάξει.
Αναζητώντας ευκαιρίες για αντεπίθεση,
ο Τζορτζ Μπεστ είναι η ελπίδα τους.
Αλλά η Γερμανία ελέγχει.
Το φαΐ είναι έτοιμο!
Μια τρομερή φάση στα δεξιά.
Τώρα ο Φλόε, και τα κατάφερε!
Οι οπαδοί πανηγυρίζουν άλλο ένα γκολ!
-Αδερφή Ρίτα, χαιρετώ. -Τι συμβαίνει;
-Τι εννοείς; -Πού είναι ο Μπομπ;
Χτύπησα, αλλά απ' το πρωί δεν έχει κατεβεί.
Απ' το πρωί;
Θεέ μου. Τίποτα δεν κάνει αυτός.
Μίλησες στη μάνα μου;
Η μπάντα το ξέρει;
Γιατί δεν μου το 'πες, Μπομπ;
Δεν ήθελα να σ' επιβαρύνω, Ρίτα.
Το μόνο που ήθελα πάντα
ήταν να σε βοηθάω να κουβαλάς το βάρος.
Κι αυτή η φορά είναι σαν όλες τις άλλες.
Ζητώ συγγνώμη για ό,τι έγινε στο κλαμπ.
Ουφ.
Περασμένα ξεχασμένα, Μπομπ.
Έχουμε πιο σοβαρά πράγματα να σκεφτούμε τώρα.
Τι είναι αυτό;
Μια από τις αδερφές το έφερε.
Λένε πως είναι δώρο από τον διάδοχο της Αιθιοπίας.
Εγώ δεν τα γουστάρω τα κοσμήματα, ξέρεις.
Αλλά...
νιώθω πως αυτό σημαίνει κάτι.
Τότε γιατί δεν το φοράς;
Να πάρει...
Ποτέ δεν ένιωσα τόση μεγάλη ταραχή
από τη μέρα που γεννήθηκα.
Όλα έγιναν ξαφνικά. Καταλαβαίνεις;
Πώς να φέρω ειρήνη αν δεν μπορώ να φέρω λίγη ειρήνη στον εαυτό μου;
Και δεν βλέπεις τον λόγο;
Όλος αυτός ο αγώνας.
Αυτή είναι η πηγή της δύναμής σου.
Δεν το βλέπεις;
Η πέτρα που αρνείται ο χτίστης
γίνεται ακρογωνιαίος λίθος.
Άκου.
Όποιον ευλογεί ο Γιαχ,
άνθρωπος δεν τον καταριέται, Μπομπ.
Ακριβώς όπως τον Ιωσήφ.
Θυμάσαι την ιστορία του;
Που του επιτέθηκαν;
Το χέρι του έγινε δυνατό από τα χέρια του Παντοδύναμου Θεού του Ιακώβ.
Ρασταφάρι!
Ράστα.
Εσύ είσαι αυτός, Μπομπ:
ο Ιωσήφ.
Ο Ύψιστος πάντα προστατεύει τους ευλογημένους του.
Έχεις πολλή ζωή να ζήσεις...
και αρκετή δουλειά να κάνεις.
Ο Χάιλε Σελασιέ είναι η Εκκλησία
Ξέρεις, καμιά φορά...
Η δύναμη της Αγίας Τριάδας
...ο αγγελιαφόρος πρέπει να γίνεται το μήνυμα.
Καιρός να γυρίσουμε στην Τζαμάικα.
Χτίσε το μυαλό σου έτσι
Μη φοβάσαι.
Υπηρέτησε τον ζώντα Θεό και ζήσε
Πες τα προβλήματά σου στον Σελασιέ
Είναι ο μόνος Βασιλεύς των Βασιλέων
Κατακτητής Λέοντας της Ιουδαίας
Θριαμβευτικά πρέπει να τραγουδήσουμε
Εγώ έψαξα κι έψαξα
Το σπουδαίο βιβλίο του Ανθρώπου
Και την Αποκάλυψη
Για να δω τι θα βρω εκεί
Ο Χάιλε Σελασιέ είναι η Εκκλησία
Και όλος ο κόσμος πρέπει να μάθει
Ότι ο άνθρωπος είναι ο Άγγελος
Και ο Θεός μας, ο Βασιλεύς των Βασιλέων
Κατακτητής Λέοντας της Ιουδαίας
Θριαμβευτικά πρέπει να τραγουδήσουμε
Ναι, μαν.
Μην ανησυχείς
Για τίποτα
Επειδή και το πιο μικρό θα πάει καλά
Τραγουδάω, μην ανησυχείς
Για τίποτα
Μπαμπά, μπαμπά!
Επειδή και το πιο μικρό θα πάει καλά
Έλα δω.
Ξύπνησα το πρωί
Τι κάνεις;
Χαμογέλασα στον ήλιο που έβγαινε
Από πού έρχεσαι;
Τρία μικρά πουλιά
Στην πόρτα μου
Κελαηδούσαν γλυκά τραγούδια
Μελωδίες αγνές κι αληθινές
Τραγουδούσαν "Αυτό είναι το μήνυμά μου για σένα"
Τραγουδούσαν "Μην ανησυχείς
Για τίποτα
Επειδή και το πιο μικρό θα πάει καλά"
Τραγουδούσαν "Μην ανησυχείς
Για τίποτα
Επειδή και το πιο μικρό θα πάει καλά"
Χαιρετώ.
-Μπαμπά! -Μπαμπά!
Μπαμπά!
Αυτό είναι το μήνυμά μου για σένα
Κι εμένα μου λείψατε.
Μην ανησυχείς...
Καλωσόρισες, Ράστα.
Για τίποτα
Καλωσόρισες.
Επειδή και το πιο μικρό θα πάει καλά
Τραγουδούσαν "Μην ανησυχείς
Για τίποτα"
Εγώ ήρθα για συγχώρεση.
Δεν ψάχνω για εκδίκηση.
Ρασταφάρι είναι ένας σπόρος που φυτεύτηκε στην καρδιά.
Μόνο εσύ μπορείς να λυτρώσεις τον εαυτό σου.
Γέροι πειρατές με αρπάξανε
Με πούλησαν σ' εμπορικά πλοία
Λίγο μετά που με πήρανε
Μπαμπά...
Από το απύθμενο πηγάδι
-Ποιος ήταν αυτός ο άνθρωπος; -Αυτός;
Μα το χέρι μου το δυνάμωσε
Αυτός ο άνθρωπος ήρθε να δει τον μπαμπά σου.
Το χέρι του Παντοδύναμου
Προχωράμε μπροστά σ' αυτήν τη γενιά
Θριαμβευτικά
Θα με βοηθήσετε να τραγουδήσω
Αυτά τα τραγούδια της ελευθερίας;
Επειδή τα μόνα που έχω
Είναι τραγούδια της λύτρωσης
Τραγούδια της λύτρωσης
Χειραφετηθείτε από την πνευματική σκλαβιά
Μόνο εμείς μπορούμε Να ελευθερώσουμε τον νου μας
Μη φοβάστε την ατομική ενέργεια
Κανείς τους δεν μπορεί Να σταματήσει τον χρόνο
Πόσο καιρό θα σκοτώνουν τους προφήτες μας
Κι εμείς θα στεκόμαστε και θα κοιτάμε;
Κάποιοι λένε πως είναι κομμάτι του
Πρέπει να εκπληρώσουμε το βιβλίο
Θα με βοηθήσετε να τραγουδήσω
Αυτά τα τραγούδια της ελευθερίας;
Επειδή τα μόνα που έχω
Είναι τραγούδια της λύτρωσης
Επειδή τα μόνα που έχω
Είναι τραγούδια της λύτρωσης
Αυτά τα τραγούδια της ελευθερίας
Τραγούδια της ελευθερίας
Πότε το 'γραψες αυτό;
Όλη μου τη ζωή.
Ναι.
Σημαίνει πως είσαι έτοιμος.
Για πες, τι έχει αλλάξει, Μπομπ;
Τι σ' έκανε να επιστρέψεις στην Τζαμάικα για συναυλία ειρήνης;
Δεν φοβάσαι για τη ζωή σου;
Ξέρεις, η ζωή μου δεν μετράει για μένα.
Αν η ζωή μου είναι μόνο για μένα, τότε δεν τη θέλω.
Η ζωή μου είναι για τον λαό.
Μέσα μου έχω μόνο τη συναίσθηση
να είμαι χρήσιμος σε έναν λαό.
Δεν έχεις θυμό;
Μία φορά ένιωσα ότι έπρεπε να πάρω τα όπλα μου και να κάνω κάτι.
Αλλά ο Γιαχ είπε "Όχι, παλικάρι, ξεφόρτωσε".
Δεν σκεφτόμαστε την εκδίκηση αν θέλουμε να κάνουμε αυτό που πρέπει.
Πιστεύεις πως ο κόσμος θα τα καταφέρει;
Αν θα τα καταφέρει;
Ναι.
Θα τον κάνουμε να τα καταφέρει. Έτσι;
Πρέπει να τον κάνουμε.
Ναι.
Πρέπει να τα καταφέρει. Δεν υπάρχει άλλος τρόπος.
Καταλαβαίνεις;
Είστε έτοιμοι;
Είστε έτοιμοι, Εθνικό Στάδιο;
-Σελάχ. -Ναι.
Είσαι έτοιμη, Τζαμάικα;
Είστε έτοιμοι για τον Μπομπ Μάρλεϊ και τους Wailers;
Νέστα.
Είσαι γιος μου.
Είναι καιρός να γυρίσεις σπίτι.
Σας χαιρετώ στο όνομα της Αυτού Μεγαλειότητας,
Αυτοκράτορα Χάιλε Σελασιέ.
Γιαχ...
Ρασταφάρι!
Ο Μπομπ Μάρλεϊ πέθανε από καρκίνο στις 11 Μαΐου του 1981.
Ήταν 36 χρόνων.
Στις 22 Απριλίου 1978, μπροστά σε ένα ολόκληρο έθνος,
ο Μπομπ Μάρλεϊ έφερε μαζί τους αντίπαλους πολιτικούς ηγέτες
ως σύμβολο ενότητας και ειρήνης για τον λαό της Τζαμάικας.
Το 1980, ο Μπομπ έφτασε τελικά στην Αφρική
όπου τραγούδησε για να τιμήσει το τέλος της αποικιοκρατίας στη Ζιμπάμπουε.
Μια αγάπη Μια καρδιά
Το περιοδικό Time χαρακτήρισε το Exodus σπουδαιότερο άλμπουμ του 20ού αιώνα.
Ελάτε να μαζευτούμε και να νιώσουμε καλά
Ακούστε τα παιδιά που κλαίνε
Μια αγάπη
Τα τραγούδια του είναι ύμνοι για δικαιοσύνη, ελευθερία και ενότητα
σε όλο τον κόσμο.
Είσαι πλούσιος;
Τα υπάρχοντα σε κάνουν πλούσιο;
Δεν έχω τέτοιου είδους πλούτη. Τα πλούτη μου είναι η ζωή, για πάντα.
Ελάτε να μαζευτούμε και να νιώσουμε καλά
Ας λένε τις βρόμικες προσβολές τους
Μια αγάπη
Έχω μια ερώτηση που θέλω να κάνω
Μια καρδιά
Υπάρχει θέση για τον απελπισμένο αμαρτωλό
Που πλήγωσε την ανθρωπότητα
Για να σώσει τις πεποιθήσεις του;
Μια αγάπη
Μήπως και μια καρδιά;
Μια καρδιά
Ναι, βλέπω τον εαυτό μου ως επαναστάτη.
Ελάτε να μαζευτούμε και να νιώσουμε καλά
Όπως ήταν στην αρχή
Μια αγάπη
Έτσι θα 'ναι και στο τέλος
Μια καρδιά
Ευχαριστείτε και δοξάζετε τον Κύριο
Και θα νιώσω καλά
Ελάτε να μαζευτούμε και να νιώσουμε καλά
Και κάτι ακόμα
Ελάτε να μαζευτούμε για να πολεμήσουμε Στον ιερό Αρμαγεδδώνα
Μια αγάπη
Κι όταν έρθει ο Άνθρωπος Να μην υπάρχει καταδίκη
Ένα τραγούδι
Λυπήσου εκείνους που ελπίδες έχουν λίγες
Δεν θα υπάρχει μέρος να κρυφτείς
Όταν ο Πατέρας της Πλάσης λέει
Μια αγάπη
Τι λέτε για μια καρδιά;
Μια καρδιά
Ελάτε να μαζευτούμε και να νιώσουμε καλά
ΣΤΗ ΛΑΤΡΕΜΕΝΗ ΜΝΗΜΗ ΤΟΥ ΤΖΟΖΕΦ ΤΖΟ ΜΕΡΣΑ ΜΑΡΛΕΪ
ΑΦΙΕΡΩΜΕΝΟ ΣΤΟΝ ΝΕΒΙΛ
ΕΙΣ ΜΝΗΜΗΝ ΤΙΜ ΝΤΕΒΑΪΝ ΚΟΛΙΝ ΣΜΑΪΚΛ
ΜΑΡΤΙΝ ΕΛΒΙΝ ΝΤΟΥΑΪΤ ΝΙΟΥΜΑΝ
ΖΟΥΧΑΪΡ ΣΟΥΝΤΙ ΝΓΚΟΥΓΙΕΝ ΣΜΙΘΣΟΝ
ΝΤΕΒΟΝΤ ΓΚΑΛΙΜΟΡ ΤΑΪΡΟΝ ΝΤΑΟΥΝΙ
Υποτιτλισμός: Γιώργος Λυκούδης